คือประจำเดือนมาไม่ปกติ แต่กินยาตัวนี้ปรับฮอโมน วันที่ 5 แล้ว มีเพศสัมพันธ์กับแฟน หลั่งนอกมีโอกาสท้องไหมคะ
สวัสดีค่ะ ยาปรับฮอร์โมน primalut-N ที่ได้ทานไปนั้น ไม่ได้เป็นยาคุมกำเนิด จึงไม่สามารถช่วยป้องกันการตั้งครรภ์ได้ ดังนั้น หากมีเพศสัมพันธ์ ย่อมมีโอกาสที่จะตั้งครรภ์ได้ค่ะ โดยหากได้ใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22%หลังจากนี้ ก็ให้ทานยา primalut-N (ขนาด 5 มิลลิกรัมวันละ 2 ครั้ง) ต่อไปให้ครบ 7-10 วัน แล้วหยุดทาน และรอให้มีเลือดออกมา ซึ่งควรจะมาภายใน 7 วัน หากไม่มีเลือดออกมา แนะนำควรรอให้ครบ 2 สัปดาห์ นับจากที่ได้มีเพศสัมพันธ์ไป หากยังไม่มา ก็ให้ตรวจหาการตั้งครรภ์ดูค่ะ หากตรวจไม่พบ แต่ประจำเดือนยังคงไม่มา ก็ควรไปพบแพทย์เพื่อหาสาเหตุที่ทำให้ประจำเดือนมาไม่ปกติ หรือไม่สม่ำเสมอ เช่น การผลิตฮอร์โมนของรังไข่ผิดปกติ จากการมีกลุ่มอาการถุงน้ำจำนวนมากในรังไข่ หรือมีภาวะไทรอยด์ฮอร์โมนผิดปกติ เป็นต้น